لأرز لأطلس لإسم لعلمي   هو نوع ديال النبات تابع لكنس ديال لأرز من لفصيلة ديال نوبر لأغلبية ديال لعولاما تايصنفوه على أنو نوع بوحدو مستاقل على واع لخرة ديال لأرز الأرز هو شجرة كاتعيش بزاف لحجم ديالها متوسط خضرة لعام كامل كاتنتامي تنضيمة ديال الصنوبريات كاتنوض رتفاع بين ميترو فوق سطح لبحر لمناخ لمتوسطي الطول ديالها بين ميترو كاتنوض الجبال ديال لأطلس بين لمغريب لجزاير تا الجبال ديال الريف لمغريب كيفما كاتوفر جو مزيان للعيش ديال بزاف لحيوانات أولها عطوط كاتعيش هاد الشجرة عام تقدر توصل شي مرات تال عام الشكل الطول ديال الشجرة ديال لأرز داير بين ميترو أما العرض ديالها داير بين ميترو جوج ميترو هاد الشجرة كاتشبه بزاف للأرز ديال لبنان لخشب ديالها فيه ريحة زوينة اللحى ديالها سميك لأغصان عريضة عندها وراق ليباري خضرين الطول ديالهم بين ملم معروفة بلي كاتقاوم لأمراض حيت كاتنتج براعم جديدة بلاصة لبراعم لي مراض كاتعيش هاد الشجرة تقريبا عام تقدر تصل شي مرات تا عام كاتنتج واحد لفاكهة مخروطية عامرة لحبوب سميتها لكوز لأرز عزيزة على لقرودا لكبورا الطيور لانتشار لجزاير كانت الشجرة ديال لأرز قبل منتاشرة بزاف الجبال ديال لمغريب لجزاير لكن لعقود اللخرة نقصات بزاف لمساحة ديالها حاليا لجزاير نقدرو نلقاوها فلأطلس الت لي لي شاد من الشرق للغرب بشكل طولي خاصة جبال لبابور جبال جرجرة لونشريس جبال زكار تا فلقمم ديال جبال لأطلس الصحراوي بلخصوص جبال لأوراس لمساحة لإجمالية ديال لأرز لجزائر هي ألف هيكطار أقدم شجرة عندها عام كاين جبال لأطلس لبابوري لمغريب واخا الشجرة ديال الأرز لأطلس موجودة بزاف لجزائر أكبر مساحة ديالها هي لي لمغريب لي كاتوصل تال ألف هيكطار من لمجموع ديال لمساحة المغرب كاتنوض على رتفاع ميترو على لمستوى السطح لبحر كاتنتاشر الجبال لأطلس بشكل كبير لأطلس لمتوسط بشكل متوسط لأطلس لكبير بشكل قليل لأطلس الصغير زيادة على جبال الريف الشمال لمغريب على شكل غابات نقية لأرز ولا غابات مخلطة معا نواع خرة الشجر خاصة لبلوط لخضر لحجم ديال شجرة الأرز دالأطلس مقارنة معا الحجم ديال الإنسان لبيئة لغابات ديال لأرز لأطلسي هوما بلايص مزيانين للعيش ديال لحيوانات سوا الطيور ولا الثديات ولا الزواحف لحشرات لكن تايبقى أشهر حيوان معروفين بيه هاد لغابات هو لقرد زعطوط هو نوع ديال لقرودا لمكاك لي كاتعيش شمال إفريقيا تاياكلو لحبوب لي تاياكونو لفاكهة ديال لأرز التوت ديال لخلا لي كتير لويدان حدا الضايات كيف تايعيشو فهاد لغابة مشاش ديال لخلا بن أوى الدياب الذهبية لغزال لأمازيغي غيرها من الثديات لي مهددة لإنقراض كيف ما كانت هاد لغابات شحال هادي موطن ديال السبوعا النمورا لأطلس غيرهم لأمراض فاش كتعادا الشجرة لأرز بشي مرض كاتنتج راسها براعم جديدة كاتبدل بيهم لبراعم لي مراض باش تحمي راسها هادشي علاش هي شجرة مقاومة تاريخ شجرة لأرز حدا مدينة أزرو لأطلس لمتوسط كاينة معلمة سياحية معروفة سميتها أرز كورو هي شجرة ديال لأرز قديمة لمنطقة عمرها فايت ديال لقرون واخا ماتت هاد الشجرة بسبب لعمر ديالها لكن مزال واقفة بلاصتها كاتشهد على التاريخ ديال لأرز فهاد لمنطقة لي قديم لألاف لأعوام تسمات هاد الشجرة أرز كورو على سميت لجينيرال لفرانساوي لي عينوه على هاد لبلاصة الفترة ديال لإستعمار لفرانساوي للمغريب سميتو لجينيرال هنري جوزيف أوجين كورو أما بخصوص باب ديال تسمية تانلقاو ديال لحكايات حكاية كاتقول بلي تسمات هكا حيت كاتشبه للجنرال لي كانت عندو غير يد وحدة بحال هاد الشجرة لي كان عندها غير فرع واحد كبير أما لحكاية التانية كاتقول بلي الشجرة تسمات عليه حيت كان عزيز عليه يريح تحت منها يستمتع الظليلة ديالها لإستعمالات شجرة ديال لأرز لأطلس نواحي خنيفرة لخشب ديال لأرز لخشب ديال لأرز لأطلس معروف لجودة لقيمة ديالو لدرجة رجعو تايلقبوه بالدهب لخضر بسبب التمن ديالو لي غالي بزاف يقدر يفوت لمليون سانتيم مغريبية للميترو لمكعب لي تايخلي لإستهلاك ديالو غي يد لمرف حين حيت تفراش الدار بيه رجع مظهر ديال لعياقة زيت خشب لأرز هاد الزيت تايخرجوها من لخشب ديال لأرز عندها ستعمالات كتيرة قيمة قتصادية طالعة سياحة الشجرة ديال لأرز كاتوفر للسياح الظليلة بحكم لحجم لكبير ديالها وراقها لي كتار خوضر لعام كامل عاد باش الريحة ديالها لجمالية ديال الشكل ديالها هادا علاش تايزوروها الناس من لعالم كامل لأدوية لماكياج الشجرة لأرز تايخرجو منها بزاف ديال الدوايات الطبيعية تا لبرودويات ديال التجميل لماكياج حنيط لبني كان لأرز هو الشجر لي تايتستعمل بزاف لحضارات لقديمة ديال لبحر لمتوسط حيت خدموها لفراعنة التحنيط خدموها حضارات بلاد الرافدين لبني سكان كاين بزاف ديال لمدون الصغيرة لعروبيات لقيلاجات وسط الغابات ديال الأرز لأطلس من أشهر هاد لمدون مدينة أزرو لأطلس لمتوسط لمغريب لي رتابطات لهوية ديالها بهاد الشجرة لي تايمز السكان ديال مناطق لي فيها لأرز أنهم أمازيغ تايعيشو بالسرحة شوي ديال السياحة أغلبهم إيما رح ال إيما نص رح ال تايهاجرو من أدرار أزغار كل عام وقعو شي تحولات الطريق باش تايعيشو الناس فهاد لمناطق لي خلاهم يضغطو كتر على لغابة باش يقدرو يعيشو بحال فاش حيد لمخزن لمغريب لحق لشي قبايل باش يهبطو أزغار وقت التلج رجعو تايدوزو الشتا الجبل لكن التلج تايغطي لأرض ماتايلقاو بهايمهم ماياكلو تايضطرو يفطو لأغصان ديال لأرز باش يوكلوهم كيف ما تزاد بزاف لعدد ديال لبهايم لي تايرعاو فاش رجعو شي ناس برانيين تايستتمرو السرحة فهاد لمنطقة تاينافسو الناس ديال لمنطقة لي خلى الضغط على لغابة يزيد خلى ناس لمنطقة يسمحو فهاد لحرفة خاصة الشباب لي تايلقاو الربح كتر التقطاع لبيع ديال الشجر بشكل ماشي قانوني أما لمناطق لي فيها الزراعة تا هي تضررات حيت الدولة نزعات لملكية ديال بزاف لأراضي الزراعية الرعوية السلالية نزعات تا لحق لإستفادة من لما من بعض لقبايل لي خلالهم يبدلو لحرفة يضغطو على لغابة باش يلقاو باش يعيشو السياحة لغابات ديال لأرز عزيزة على السياح لي تايجيو ليها من لعالم كامل باش يستمتعو بيها لمناخ لي كاتوفور تانلقاو متلا بلي شجرة أرز كورو بوحدها تايزورها لعام أكثر من ستين ألف سائح زيادة على لمدون لي حدا لغابة لأرز لمعروفة بلي مدون سياحية بحال إفران أزرو لمغريب باش يتضبط هاد لقطاع السياحة تدارو منتزهات محميات وطنية لمغريب لجزائر بحال لمنتزه لوطني ديال إفران لي تاينظم لممرات السياحية تاينسق باش يوفر بنية تحتية مزيانة يحافظو على لإستدامة لإضافة لهادشي كاينين خدمات سياحية خرة صغيرة كبيرة متوسطة مرتابطة لغابة ديال لأرز بحال لوطيلات لوبيرجات دور ضيافة الرياضات الجبل بحال السكي لمشي طلوع الجبال إطار السياحة لإكولوجية الجبل الأخطار الغابات ديال لأرز نقصات فلمية تقريبا فالعقود اللخرة هادشي خلاها تصنف فليستا الحمرا ديال الأنواع لمهددة بالإنقراض لي تايديرها لإتحاد الدولي لحماية اللبيئة من بين الأخطار لي تاضر بالأرز ديال الأطلس كاين السرحة العشوائية العدد ديال الريوس دلبهايم تزاد بزاف فالمناطق دالأطلس هادشي تايخلي التجدد ديال الشجرة دالأرز يكون ضعيف حيت لبهايم تايعفسو على الزريعات حبوب اللقاح تاياكلوهم تاياكلو تا الشتلات الصغار العقار بزاف ديال المناطق فالجبل بالخصوص فالمغرب كاتعرف مشاريع سياحية جديدة مغربية براوية كاتدار غالبا في الأراضي السلالية ديال السرحة هادشي تايخلي السراحة يسرحو النهار كامل فالغابة الشي لي تايضر بيها زعطوط القرد زعطوط أثرات عليه تا هو السرحة العشوائية حيت لبهايم رجعو تاياكلو لعشوب لي فالأرض لي كانو مهميمين ليه حيت تايزودوه بمواد غذائية موهيمة هكا رجع تاياكل اللحى ديال الشجر دالارز باش يعوض بيه هاد النقص تايخلي الشجر عريانين معرضين للموت لحطب الغابات ديال الأرز معروفة أنه تايتم استغلالها بزاف على قبل لخشب ديال الأرز لي تايقولو ليه الذهب لأخضر حيت لجودة ديالو عالية الثمن ديالو غالي نقدرو نقسمو الأنوان ديال الاستغلال لإستغلال بالقانون المندوبية السامية دالماء والغابة فالمغرب تادير مزادات علنية كاتعرض فيه للبيع قطع غابوية مختلفة الشاري تايكون عندو الحق يقطع الشجر ديال الأرز لي كاين فهاد القطع لي علامتاو ليه المندوبية بالأحمر على اساس شي شروط في إطار التهييئ ديال الغابة للإستغلال لمنظم الخارج على القانون المقصود بيها المافيات المتخصصين في النهب ديال الأرز هوما عصابات مسلحة مجهزة بتقنيات متطورة رموكات كاميوات بيكوبات مناشر ديال تريسينتي مكحلات تاينشطو غالبا فالليل بعض الناس لي ناشطين فالبيئة تايتاهمو المخزن فالمغرب بالتواطئ معا هاد المافيات والمعاونة ديالهم الشي لي خلى السكان يخرجو أكثر من مرة يحتاجو على هادشي الإستغلال العشوائي الخارج على القانون المقصود بيها هو لقطيع ديال الشجر من الناس ديال المنطقة هاد الظاهرة كثرات بزاف مؤخرا خصوصا بين الشباب بسبب البطالة لي كاتنتاشر بشكل كبير فهاد لبلايص المستوى المعيشي لي ناقص بالاضافة للأثار ديال التغيرات المناخية الشي لي تايخلي الشباب يتاجر فالأرز باش يربح لفلوس التبدل دالمناخ تايتسبب التبدال ديال المناخ في التهديد ديال الأرز الأطلسي بسبب النقص ديال الشتا والثلج الزيادة ديال الحرارة كثرة لعوام لي فيهم الجفاف سياحة والمشاريع المشاريع سياحة لي ماكاتحققش شرط الإستدامة كاتهدد هاد المناطق حيت تالقاو بزاف ديال منتجاعت والمرجبات السياحية فهاد المناطق لي كاتعمر لابيسينات كل مرة الشيء لي تاينقص من النيفو ديال الماء لي تحت الأرض بحال الشكل ديال تيران دلغولف ميشليفن لي كاين نواحي بنصميم وسط الغابة لي تايستهلك بزاف ديال الماء ولا لوزين ديال الماء لمعديني ديال عين إفران لي نقص من الجهد ديال لعيون بعد المار على الجذورا ديال الأرز لحريق لحريق من أكبر المشارك لي تايعاني منها الأرز حيت تادمرو بسرعة هاد المشكل تايعاني منو المغرب والجزاير بحال الشكل ديال جبال الريف لي كاتحرق فيها الغابة ديال الأرز كل عام تقريبا لحماية ديال الأرز باش نحميو الأرز الأطلسي السلطة فالمغرب والجزاير خداو بزاف ديال الإجراءات بحال قرار تشجير مليون شجرة أرز أطلسي هكتار في حدود عام فالجزاير كيف ما كاتنظم المندوبية الما والغابة فالمغرب حملات ديال التشجير تاطور بيبينييرات خاصين بالتنبيت ديال الأرز تايخدمو على التهيئة ديال لغابة باش يضمنو للشجر يوصلهم حقهم ديال الماء والشميسة عاد باش حملات التحسيس فالمدارس محاولات باش يخلقو خدامي باديلين للناس دالمنطقة التأسيس ديال المنتزهات والمحميات ديال الأرز عيون لكلام تصنيف شجرة تصنيف مقالة جودة مابيهاش تصنيف إحصائيات لمينحة تصنيف لجغرافيا لمغريب تصنيف لجغرافيا تصنيف جزاير